Ritratt: Eurovision.tv  Il-kantanta Destiny Chukunyere dalgħodu se tkun qed titla' fuq il-palk tal-Eurovision għat-tieni prova tal-kanzunetta Je Me Casse li biha se tirrappreżenta lil Malta fil-65 edizzjoni tal-Eurovision Song Contest fl-ewwel semifinali tat-Tlieta 18 ta' Mejju. Il-provi ta' Destiny se jkunu għall-ħabta tal-10.30am, bil-filmat tal-prova jitwassal madwar siegħa wara. Newsbook.com.mt qed ikompli jaġġornakom b'dak kollu li qed jiġri f'Rotterdam għall-edizzjoni li jmiss tal-Eurovision Song Contest. Aqra: Filmat: "Qed naħdmu biex inwasslulkom 3 minuti memorabbli" – Destiny Illum ukoll se jkunu qed jagħmlu l-ewwel provi tagħhom il-ħames pajjiżi l-kbar, l-Italja, Franza, il-Ġermanja, Spanja u r-Renju Unit. L-Olanda, bħala l-pajjiż ospitanti wkoll se jkun ukoll qed iwassal l-ewwel prova tiegħu. Malta bħalissa hija t-tieni pajjiż favoriti mad-djar tal-logħob (bookmakers) biex tirbaħ il-65 edizzjoni tal-Eurovision Song Contest. Qabilna hemm Franza li se tkun qed tagħmel l-ewwel prova tagħha llum. Aqra wkoll: "Jien ġejt biex nagħmel dmiri" – Destiny Fit-tielet post hemm l-Isvizzera u wara l-Italja. It-Tnejn 17 ta' Mejju l-istazzjon 103 se jkun qed ixandar maratona ta' 18-il siegħa ta' mużika mis-6am sa nofsillejl dedikata lill-mużika mill-Eurovision. Aqra wkoll Ġurnata dedikata għall-mużika mill-Eurovision fuq 103 Destiny . Ritratt: Eurovision.tv